Preĝejo Sankta Volfgango (Sopron-Balf)

La preĝejo Volfgango el Ratisbono (Sankta Volfgango) estas romkatolika monumento historia en Hungario, en Sopron, pli frue en memstara vilaĝo Balf.

 Historio 
Oni supozas, ke la kirko estis konstruita en la 15-a jarcento, sed estas dokumento, kiu mencias ĝin jam en 1336. Ĉirkaŭ en la 17-a jarcento la luteranoj uzis ĝin, en 1578 alvenis la unua luterana predikisto. En 1604 pro incendio la preĝejo bruldetruiĝis, sed la luteranoj renovigis ĝin jam post 2 jaroj. En 1686 la turkoj detruis la preĝejon, ĝi longe ne estis uzata. En 1673 la katolikoj reokupis ĝin kaj konsekris al Sankta Volfgango. Interne la freskoj estis pentritaj en 1957. 

 Konstruaĵo 
La konstruaĵo situas sola sur montetopinto en tombejo, kiu estis ĉirkaŭita per defenda muro. Parto de la defenda muro ankaŭ nun estas videbla kun 13 embrazuroj. La fasado estas simetria, meze la turo altiĝas kaj reliefas, la plej meze estas la enirejo. La malsupra parto estas kvadro, kiu transformiĝas en la unua etaĝnivelo al oklatera prismo. La turopinto estas piramido el ŝtonoj. La absido estas oklatero. Sub la sanktejo kriptoj estas videblaj. La altara bildo prezentas Sanktan Volfgangon.

Kermeso okazas en la 31-a de oktobro (la festotago de sankta Volfgango el Ratisbono).

 Fontoj 
 hungare kun fotoj 
 hungare
 hungare kun fotoj 
 hungare

eta|maldekstre|

Sopron
Kategorio:Kristanaj preĝejoj en Sopron
Sopron